open-index/open-wikipedia-markdown huggingface dataset:
অ্যানাফেজ

ডান|থাম্ব|300x300পিক্সেল| অ্যানাফেজ ঘটার সময় একটি কোষের চিত্র । মাইক্রোটিউবিউলগুলো সবুজ রঙে দেখানো হয়েছে
ডান|থাম্ব| একটি মেরুদণ্ডী প্রাণীর কোষে বিলম্বিত এম দশার পর্যায়গুলো দেখানো হয়েছে
**অ্যানাফেজ** (*Anaphase* শব্দটি গ্রিক ἀνά থেকে এসেছে) হলো মাইটোসিস কোষ বিভাজনের একটি দশা যেটি মেটাফেজ দশার পরে শুরু হয় এবং যখন অনুলিপিত ক্রোমোজমগুলোর বিভক্তি ঘটে ও বিভাজনরত কোষের দুটি বিপরীত মেরুতে অপত্য ক্রোমোজোম (ক্রোমাটিড) সৃষ্টি হয়। অ্যানাফেজ দশার শেষের দিকে বিভাজনরত কোষে ক্রোমোজোমগুলোর ঘনত্ব সর্বাধিক হয়। যা নিউক্লিয়াসের পুনর্গঠনের জন্য সহায়ক। 

অ্যানাফেজ দশার শুরুতে সেকুরিন নামক এক ধরনের ইনহিবিটরি বা বাধাদানকারী পদার্থ বিভাজনরত কোষে ছড়িয়ে পড়ে ক্ষয় হতে থাকে। সেকুরিন হলো এক ধরনের প্রোটিন, যা সেপারেজ নামক প্রোটিয়েজ এনজাইমের কাজে বাধা প্রদান করে। অ্যানাফেজ উদ্দীপক কমপ্লেক্স (অ্যানাফেজ প্রমোটিং কমপ্লেক্স) এই সেকুরিনের ভাঙন শনাক্ত করলে কোষ বিভাজনের অ্যানাফেজ দশা শুরু হয়। সেকুরিনের ভাঙনের ফলে সেপারেজ অবমুক্ত হয়। এই সেপারেজ পরবর্তীকালে কোহেসিন নামক প্রোটিনকে ভেঙে ফেলে। কোহেসিন প্রোটিন দুইটি সিস্টার ক্রোমাটিডকে একত্রিত করে রাখে। ফলে প্রোটিন ভেঙে যাওয়ায় দুইটি সিস্টার ক্রোমাটিড আলাদা হয়ে যায়॥ 

একবার অ্যানাফেজ দশা সম্পূর্ণ হয়ে গেলে, বিভাজনরত কোষটি টেলোফেজ দশায় চলে আসে। 

## পর্যায়
অ্যানাফেজ দশাকে দুটি স্বতন্ত্র পর্যায় দ্বারা চিহ্নিত করা হয়। এর মধ্যে প্রথমটি হলো *অ্যানাফেজ এ* এবং দ্বিতীয়টি হলো *অ্যানাফেজ বি*। অ্যানাফেজ এ এর ক্ষেত্রে ক্রোমোজোমগুলো বিভাজনরত কোষের উভয় মেরুতে স্থানান্তরিত হয়। এ স্থানান্তরের কাজটি মূলত *কাইনেটোকোর* এবং *কাইনেটোকোর মাইক্রোটিউবিউলস* দ্বারা সম্পূর্ণ হয়।

দ্বিতীয় পর্যায়টি হলো অ্যানাফেজ বি। এ পর্যায়ে বিভাজনরত কোষের দুটি মেরু একে অপরের থেকে পৃথক হয়ে যায়। এ পৃথকীকরণের কাজটি মূলত *ইন্টারপোলার মাইক্রোটিউবিউলস* এবং *অ্যাস্ট্রাল মাইক্রোটিউবিউলস* দ্বারা সম্পূর্ণ হয়।

## কোষ চক্রের সাথে সম্পর্ক
অ্যানাফেজ দশা কোষ চক্রের মোট সময়ের প্রায় ১% জুড়ে থাকে।  অ্যানাফেজ দশাটি *মেটাফেজ-থেকে-অ্যানাফেজ নিয়ন্ত্রিত ট্রিগার* দ্বারা শুরু হয়। *বি সাইক্লিন* ধ্বংসের সাথে সাথে মেটাফেজ দশা শেষ হয়।

অ্যানাফেস-প্রমোশনিং কমপ্লেক্স (এপিসি) সক্রিয় হয়ে, এম-ফেজ সাইক্লিন এবং স্যাকুরিন নামক ইনহিবিটর প্রোটিনকে আলাদা করে ফেলে। স্যাকুরিন প্রোটিন আবার *কোহসিন* নামক প্রোটিন কমপ্লেক্সের সাবইউনিটগুলোকে বিচ্ছিন্ন করতে *সেপারেজ প্রোটিয়েসকে* সক্রিয় করে তোলে।

## আরও দেখুন
* প্রোফেজ
* মেটাফেজ
* কোষকঙ্কাল
* মিয়োসিস

## তথ্যসূত্র

## বহিঃসংযোগ
* 

বিষয়শ্রেণী:কোষ বিভাজন
বিষয়শ্রেণী:কোষ চক্র
বিষয়শ্রেণী:মাইটোসিস
বিষয়শ্রেণী:কোষ জীববিজ্ঞান
জামাল মুসিয়ালা

**জামাল মুসিয়ালা** (; জন্ম: ২৬ ফেব্রুয়ারি ২০০৩) হলেন একজন জার্মান-ইংরেজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় খেলোয়াড় হিসেবে খেলেন।

জার্মান ফুটবল ক্লাব টিএসভি লেহরেনৎসের যুব পর্যায়ের হয়ে খেলার মাধ্যমে মুসিয়ালা ফুটবল জগতে প্রবেশ করেন এবং পরবর্তীতে সাউদাম্পটন, চেলসি এবং বায়ার্ন মিউনিখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, প্রথমে জার্মান ক্লাব বায়ার্ন মিউনিখ ২ এবং পরবর্তী মৌসুমে বায়ার্ন মিউনিখের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৬ সালে, মুসিয়ালা ইংল্যান্ড অনূর্ধ্ব-১৫ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ইংল্যান্ড এবং জার্মানির বয়সভিত্তিক দলের হয়ে খেলার পর, তিনি ২০২১ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৮ ম্যাচে অংশগ্রহণ করেছেন। তিনি জার্মানির হয়ে উয়েফা ইউরো ২০২০-এ অংশগ্রহণ অংশগ্রহণ করেছেন। দলগতভাবে, মুসিয়ালা এপর্যন্ত ৭টি শিরোপা জয়লাভ করেছেন, যার মধ্যে ১টি বায়ার্ন মিউনিখ ২-এর হয়ে এবং ৬টি বায়ার্ন মিউনিখের হয়ে জয়লাভ করেছেন।

## প্রারম্ভিক জীবন
মুসিয়ালা ২০০৩ সালের ২৬শে ফেব্রুয়ারি তারিখে জার্মানির স্টুটগার্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:ইংরেজ পুরুষ ফুটবলার
বিষয়শ্রেণী:৩. লিগার খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মান বংশোদ্ভূত ইংরেজ ব্যক্তি
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:বাডেন-ভুর্টেমবের্গের ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:পোলীয় বংশোদ্ভূত ইংরেজ ব্যক্তি
বিষয়শ্রেণী:পোলীয় বংশোদ্ভূত জার্মান ব্যক্তি
বিষয়শ্রেণী:ইংল্যান্ডে জার্মান অভিবাসী
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ বংশোদ্ভূত জার্মান ব্যক্তি
বিষয়শ্রেণী:কৃষ্ণাঙ্গ ইংরেজ ক্রীড়াবিদ
গিণ্ডি

**গিণ্ডি** দক্ষিণ ভারতের তামিলনাড়ু রাজ্যের চেন্নাই জেলার প্রশাসনিক একটি গুরুত্বপূর্ণ অঞ্চল৷ এটি চেন্নাইয়ের প্রবেশদ্বার নামে পরিচিত৷ গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই এবং মাউন্ট-পুন্তমল্লী সড়কের মিলনস্থল তথা আলান্দুরে অবস্থিত কাতিপারা জংশন এই লোকালয়ের অতিনিকটে অবস্থিত৷ অশোক লেল্যান্ডের সদর দপ্তর অবস্থিত হওয়ার পাশাপাশি এটি চেন্নাইয়ের অর্থনৈতিকভাবে অন্যতম গুরুত্বপূর্ণ৷ লোকালয়টির উত্তরে সঈদাপেট পূর্ব দিকে কোট্টুরপুরম ও আদিয়ার দক্ষিণ দিকে বেলাচেরি দক্ষিণ পশ্চিম দিকে আদমবক্কম ও আলান্দুর পশ্চিম দিকে সেন্ট থমাস মাউন্ট এবং উত্তর পশ্চিম দিকে ঈক্ষাটুতাঙ্গল রয়েছে৷ শহরের ক্ষেত্রের মধ্যে অবস্থিত একমাত্র জাতীয় উদ্যান হলো গিণ্ডি জাতীয় উদ্যান৷ এখানে রয়েছে ছোট বড় অনেক শিল্প৷ লোকিলয়টির নিকটে রয়েছে গিণ্ডি রেলওয়ে স্টেশন ও গিণ্ডি মেট্রো স্টেশন৷

## পরিবহন
গিণ্ডি সড়ক ও ট্রেন পথে দেশের বাকি অংশের সাথে সুবিন্যস্ত৷ গিণ্ডি থেকে চেন্নাইয়ের বিভিন্ন স্থানের বাস পরিষেবা রয়েছে৷ চেন্নাই আন্তর্জাতিক বিমানবন্দর থেকে এটি ১০ কিলোমিটার দূরে অবস্থিত৷

## ব্রিটিশ ভারতের সরকারি দপ্তর

মাদ্রাজ গভর্নর থাকতেন ফোর্ট সেন্ট জর্জ সরকারি আবাসনে৷ এই রাজাবাসে ছিলো দাফন স্থল, ঘোড়া, গাড়ি, এক্কাগাড়ি, লালবর্ণের বস্ত্রবিশিষ্ট ভারতীয় সৈন্যের শিবির৷

এখানে বৃহদাকৃৃতি আবাস ও চারিদিকে দুষ্প্রাপ্য বাগানও ছিলো৷ এর কাছেই ছিলো গল্ফ, হকি প্রভৃৃতি খেলার ব্রিটিশ সময়কালীন খেলার মাঠ৷ এছাড়াও ছিলো ঘোড়দৌড়ের মাঠ, যা বর্তমানে গিণ্ডি রেস কোর্স নামে পরিচিত৷  
প্রতিবছর গ্রীষ্মকালে মে থেকে অক্টোবর মাসের মধ্যে মাদ্রাজ সরকার ও আধিকারিকগণ সপরিবারে উদগমণ্ডলমে প্রমোদভ্রমণে যেতেন৷

## গুরুত্বপূর্ণ স্থান
* রাজভবন, চেন্নাই
* গিণ্ডি প্রকৌশল মহাবিদ্যালয়
* আন্না বিশ্ববিদ্যালয়
* ভারতীয় প্রযুক্তিবিদ্যা প্রতিষ্ঠান মাদ্রাজ
* চেন্নাই সর্পোদ্যান
* ক্যান্সার গবেষণা প্রতিষ্ঠান, চেন্নাই

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
লপ্পন ছপ্পন

***লপ্পন ছপ্পন*** () ২০১৭ সালের একটি নেপালি ভাষার গ্যাংস্টার চলচ্চিত্র। চলচ্চিত্রটি পরিচালনা করেছেন মুকুন্দ ভট্ট, প্রযোজনা করেছেন দম্বর বাহাদুর চান্দ এবং সহ-প্রযোজনা করেছেন ইন্দ্রপ্রসাদ খরেল। "লাপ্পান ছাপ্পান" চলচ্চিত্রের *কবড্ডী কাবড্ডী* শিরোনামের গান থেকে অনুপ্রাণিত হয়ে চলচ্চিত্রটি নির্মাণ করা হয়েছে। চলচ্চিত্রটি ২৪ শে মার্চ ২০১৭ সালে নেপালে মুক্তি পেয়েছে। চলচ্চিত্র শিরোনামের অর্থ বেইমানি বা প্রতারণারমূলক কাজকে বোঝায়। চলচ্চিত্রটির অধিকাংশ চিত্রগ্ৰহণ বেলজিয়ামে হয়েছে।

## পটভূমি
নেপালের রাজধানী শহরে দুইজন তরুণ হ্যাকারকে দেখা যায় যারা সাধারণ জীবন যাপন করছে যতক্ষণ না তারা বেবির (বার্সা সিওয়াকোটি) সাথে দেখা করে, যার পার্স এবং গাড়ি তারা চুরি করেছে। বেবি তাদের কাজ দেয় বাকা (সৌগত মোল্লা) নামের এক মাফিয়ার ব্যাংক একাউন্ট হ্যাক করার জন্য, যে বেবির বয়ফ্রেন্ড। গল্পের আরেকটি অংশে চামেরো (অর্পণ থাপা) নামে একজন স্থানীয় গুন্ডাকে দেখা যায়। চামেরো সমকামী এবং তার রাজু নামে একজন বিশেষ কর্মী রয়েছে। এছাড়াও তার আরেকজন সাংবাদিক কর্মী হিসেবে মিঃ তামাং (দয়াহাং রাই) আছে। কিন্তু আসলে তামাং একজন ইনস্পেক্টর এবং পুলিশ তাকে চামেরো গ্যাং-এ যোগ দিয়ে বাকাকে জেলে আনার নির্দেশ দেয়।

এবং এইভাবে গল্প চলতে থাকে। চূড়ান্ত পর্যায়ে শিশু চামেরোর দ্বারা নিহত হয়, বাকা জেলে যায়, তামাং পদোন্নতি পায় এবং দুই হ্যাকার বাকার সব টাকা পেয়ে ধনী হয়। দুই হ্যাকার তামাংকে ফোন করে মজা করে। কিন্তু তামাং এই বিবৃতির জবাবে বলেন যে "বিপজ্জনক খেলা শুরু হতে যাচ্ছে"।

এই চলচ্চিত্রের একটি সিক্যুয়েল নির্মিত হয়েছে।

## চিত্রগ্ৰহণ
চলচ্চিত্রটিতে অভিনয় করেছেন অর্পান থাপা, দয়াহাং রায় এবং সৌগত মল্লা। এটির চিত্রগ্ৰহণ নেপাল, বেলজিয়াম সহ ইউরোপের অন্যান্য অংশে সম্পন্ন হয়েছে।

## অভিনয়ে

* ইন্সপেক্টর ট্যাংক বিডিআর তামাঙ চরিত্রে দয়াহাং রায়
* বাঙ্কা ডন চরিত্রে সৌগত মল্ল
* চামেরো চরিত্রে অর্পণ থাপা
* শিশু চরিত্রে বার্ষা সিওয়াকোটি
* ডেভেন যুবরাজের চরিত্রে দেবু শ্রেষ্ঠ
* গুড্ডু চরিত্রে প্রকাশ জং শাহ
* রিহানের চরিত্রে সিড খরেল
* পোকো পারের চরিত্রে নিশাল বাসনেট
* রাজু চরিত্রে রাজু লামা
* সিআইবি প্রধান হিসেবে কেশ বাহাদুর শাহী

## গান

## আরও দেখুন
* রাজ বল্লভ কৈরালা
* ক্যাপ্টেন (নেপালি চলচ্চিত্র)
* কালো পোথী
* তান্দ্রো
* অপবাদ (চলচ্চিত্র)
* পাহুনা: দ্য লিটল ভিজিটরস
## তথ্যসূত্র

## বহিঃসংযোগ
* 

বিষয়শ্রেণী:২০১০-এর দশকের অপরাধমূলক চলচ্চিত্র
বিষয়শ্রেণী:গ্যাংস্টার চলচ্চিত্র
বিষয়শ্রেণী:নেপালি চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:কাঠমান্ডুতে ধারণকৃত চলচ্চিত্র
দ্বারকানাথ মিত্র

থাম্ব|দ্বারকানাথ মিত্র
**দ্বারকানাথ মিত্র** (১৮৩৩  - ২৫ ফেব্রুয়ারি, ১৮৭৪) ছিলেন এক খ্যাতনামা আইনজীবী এবং কলকাতা হাইকোর্টের বিচারপতি।

## জন্ম ও সংক্ষিপ্ত জীবনী

দ্বারকানাথের জন্ম অবিভক্ত বাংলার অধুনা পশ্চিমবঙ্গের হুগলি জেলার আগুন্সি গ্রামে। তার  পিতা ছিলেন হুগলি আদালতের মোক্তার হরচন্দ্র মিত্র।  স্কুলের পড়াশোনা হুগলি কলেজিয়েট স্কুলে। তিনি গণিত ও ইংরাজী সাহিত্যে বিশেষ দক্ষতা অর্জন করেছিলেন।  হুগলি স্কুল ও কলেজের কৃতী ছাত্র ছিলেন। ১৮৫৪ খ্রিস্টাব্দে তৎকালীন সর্বোচ্চ পারিতোষিক 'লাইব্রেরি মেডেল' প্রাপ্ত হন। পরীক্ষায় তার উত্তরপত্র ১৮৫৫ খ্রিস্টাব্দে এডুকেশন রিপোর্টে ছাপা হয়েছিল। ওই সময় কলকাতার অন্যতম ম্যাজিসেট্রট কিশোরীচাঁদ মিত্রের অধীনে তিনি দ্বিভাষীর পদ গ্রহণ করেন। পরে তিনি কলকাতার প্রেসিডেন্সি কলেজে আইন পড়া শেষ করে ১৮৫৬ খ্রিস্টাব্দে সদর দেওয়ানী আদালতে যোগ দেন।  মাত্র চৌত্রিশ বৎসর বয়সে প্রথম দেশীয় বিচারপতি শম্ভুনাথ পণ্ডিতের মৃত্যুর পর ১৮৬৭ খ্রিস্টাব্দে কলকাতা হাইকোর্টের বিচারপতি নিযুক্ত হন। ভারতের ভাইসরয় লর্ড নর্থব্রুক দ্বারকা নাথ মিত্রকে তার দেখা সবচেয়ে কৃতি ব্যক্তি হিসাবে বর্ণনা করেছিলেন এবং, তার সম্পর্কে মন্তব্য করেছিলেন এই বলে যে, যে যদি তাকে গ্ল্যাডস্টোন এবং লো-এর সাথে এক ত্রয়ী-তে রাখা হয় ... তবে তার মধ্যে তিনি কোনভাবে কম প্রতিভাবান হবেন না। 

## অবদান

পিণ্ডদানের অধিকার দায়ভাগ-শাসিত উত্তরাধিকারক্রমের ভিত্তি, এই তত্ত্ব তিনিই বাংলাদেশের আইনে প্রথম প্রচলিত করেন। ১৮৬৫ খ্রিস্টাব্দে নীলকর সাহেব হিলের বিরুদ্ধে হাইকোর্টে মামলায় ঠাকুরানির দাসীর পক্ষে বিনা ফি'তে ওকালতি করে জয়ী হয়ে বিখ্যাত হন। হিন্দু পেট্রিয়ট পত্রিকার সম্পাদক হরিশচন্দ্র মুখোপাধ্যায়ের সঙ্গে বন্ধুত্ব থাকায় ক্রমে প্রজাদের (রায়তদের) রক্ষাকর্তা হয়ে ওঠেন। 

তিনি মাত্র ৪১ বৎসর বয়সে ১৮৭৪ খ্রিস্টাব্দের ২৫ শ ফেব্রুয়ারি প্রয়াত হন।

## তথ্যসূত্র

বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:১৮৭৪-এ মৃত্যু
বিষয়শ্রেণী:১৮৩৩-এ জন্ম
বিষয়শ্রেণী:বাঙালি হিন্দু
বিষয়শ্রেণী:বাঙালি আইনজীবী
বিষয়শ্রেণী:১৯শ শতাব্দীর ভারতীয় আইনজীবী
বিষয়শ্রেণী:কলকাতা উচ্চ আদালতের বিচারক
বিষয়শ্রেণী:হুগলী কলেজিয়েট স্কুলের প্রাক্তন শিক্ষার্থী
কান্না (১৯৬২-এর চলচ্চিত্র)

***কান্না*** হল একটি জনপ্রিয় বাংলা চলচ্চিত্র যা পরিচালনা করেন অগ্রগ্রামী। এই চলচ্চিত্রটি ১৯৬২ সালে অগ্রগ্রামী প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, নন্দিতা বোস, সুলতা চৌধুরী, শৈলেশ ভট্টাচার্য।

## শ্রেষ্ঠাংশে
* উত্তম কুমার
* নন্দিতা বোস
* সুলতা চৌধুরী
* শৈলেশ ভট্টাচার্য
* রাধামোহন ভট্টাচার্য
* সলিল দত্ত
* শ্যামল ঘোষাল
* প্রীতি মজুমদার
* অর্ধেন্দু মুখার্জী
* সোভা সেন

## তথ্যসূত্র

## বহিঃসংযোগ
* 

বিষয়শ্রেণী:১৯৬২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
নীলন্ত রত্নায়েকে

**নীলন্ত লক্ষীত কিতসিরি রত্নায়েকে** (; জন্ম: ২২ নভেম্বর, ১৯৬৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **নীলন্ত রত্নায়েকে**।

## খেলোয়াড়ী জীবন
১৯৮৭-৮৮ মৌসুম থেকে ১০৯০-৯০ মৌসুম পর্যন্ত নীলন্ত রত্নায়েকে’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নীলন্ত রত্নায়েকে। উভয় খেলাই পাকিস্তান সফরে খেলেছিলেন। ২৪ মার্চ, ১৯৮৯ তারিখে শারজায় পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ১০ ফেব্রুয়ারি, ১৯৯০ তারিখে ব্রিসবেনে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

## তথ্যসূত্র

## আরও দেখুন
* দম্মিকা রানাতুঙ্গা
* কপিলা বিজেগুণবর্ধনে
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কন্দুরাতার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:কলম্বো থেকে আগত ক্রিকেটার
জয়পুরের নীল মৃৎশিল্প

থাম্ব|একটি যাদুঘরে নীল মৃৎশিল্পের নমুনা
**নীল মৃৎশিল্প** হল জয়পুরের একটা ঐতিহ্যপূর্ণ কারুশিল্প, যা মধ্য এশিয়ায় উদ্ভূত ও ব্যাপকভাবে  স্বীকৃত।  এই মৃৎশিল্পে চোখ ধাঁধানো কোবাল্ট নীল রং ব্যবহার করার  জন্য এরকম 'নীল মৃৎশিল্প' নামকরণ হয়েছে। এটি ইউরেশীয় নীল এবং সাদা মৃৎশিল্পগুলির মধ্যে একটি প্রকার এবং আকৃতি ও সাজসজ্জায় ইসলামি মৃৎশিল্পগুলির সঙ্গে সম্পর্কযুক্ত। এটি চীনা মৃৎশিল্প থেকে অনেকটাই আলাদা।

জয়পুরের  মৃৎশিল্প মিশরীয় চীনামাটির ধরনের চকচকে এবং কম-তাপে ভস্মীকৃত মিশ্রণ দিয়ে তৈরি। এতে কাদামাটি থাকেনা; স্ফটিক পাথর পাউডার, কাচ গুঁড়ো, মুলতানি মাটি, বোরাক্স, আঠা এবং জল দিয়ে 'ময়দা মাখা'র মতো মেখে এটা তৈরি হয়।  অন্য সূত্রে বলা হয়, *কাতিরা গঁদ* (এক ধরনের আঠা), এবং *সাজি* (সোডিয়াম বাইকার্বনেট) হল এর উপকরণ।

জয়পুরের মৃৎশিল্পের কিছু সংখ্যক প্রায়-স্বচ্ছ। এটি বেশির ভাগই পাখি এবং অন্যান্য প্রাণীর মূল ভাব দিয়ে সাজানো। কম তাপমাত্রায় জ্বালানো হয় বলে এগুলো ভঙ্গুর হয়ে থাকে। উৎপাদনগুলি মূলতঃ গৃহসজ্জার জন্য প্রস্তুত হয়, যেমন, ছাইদান, ফুলদানি, টেবল ম্যাট, ছোটো বাটি এবং অলংকার রাখার বাক্স। ব্যবহৃত রংগুলি হল কোবাল্ট অক্সাইড থেকে প্রাপ্ত নীল, কপার অক্সাইড থেকে প্রাপ্ত সবুজ এবং সাদা, যদিও কখনো কখনো হলুদ এবং বাদামির মতো অপ্রচলিত রংগুলোও ব্যবহার করা হয়ে থাকে।

## ইতিহাস

মৃৎশিল্পে নীল ঔজ্জ্বল্যের ব্যবহারটি হল একটা আমদানিকৃত কারিগরি; মঙ্গোল কারিগরগণ পারসিক আলংকারিক শিল্পের সঙ্গে চিনা চাকচিক্যময় প্রযুক্তি মিলিয়ে এই শিল্পের প্রথম বিকাশ করেন। চতুর্দশ শতকে তুর্কিদের পূর্বাভিমুখী অভিযানের গোড়ার যুগে এই কারিগরি ভারতে আসে। এর উদ্ভবের সময়কালে মধ্য এশিয়ায় এটি ব্যবহার করে টাইলস দিয়ে মসজিদ, সমাধিস্থল এবং প্রাসাদ সাজানো হোত। পরবর্তীকালে, মুঘলরা বিজয় অভিযানে ভারতে আসার পর ভারতে তারা এই শিল্পের ব্যবহার শুরু করে। ক্রমশ নীল চাকচিক্যময় কারিগরি ভারতীয় মৃৎশিল্পীদের আনুষঙ্গিক স্থাপত্য শিল্পের বাইরেও উন্নতিলাভ করে।  তারপরে এই কারিগরি যায় দিল্লির সমভূমিতে এবং সপ্তদশ শতকে পৌঁছে গিয়েছিল জয়পুর।

অন্য এক মতে বলা হয় যে, নীল মৃৎশিল্প ঊনবিংশ শতকে (১৮৩৫-১৮৮০) সওয়াই রাম সিংয়ের আমলে জয়পুরে এসেছিল।  জয়পুরের রাজা স্থানীয় শিল্পীদের প্রশিক্ষণ নেওয়ার জন্যে দিল্লি পাঠিয়েছিলেন। রামবাগ প্রাসাদে কিছু পুরোনো চিনেমাটির কাজ দেখা যায়, সেখানে জলাধারগুলির ধার নীল টালি দিয়ে বাঁধানো আছে। যাইহোক, কোন এক সময় নীল মৃৎশিল্প জয়পুর থেকে উধাও হয়ে গিয়েছিল। এরপর ১৯৫০ খ্রিস্টাব্দের দশক নাগাদ দেওয়াল ও চিত্রশিল্পী কৃপাল সিং শেখাওয়াত তাঁর প্রচেষ্টায় এই শিল্পের পুনরুদ্ভব করেছিলেন,  তাঁকে সাহায্যের সঙ্গে পৃষ্ঠপোষকতা করেছিলেন কমলাদেবী চট্টোপাধ্যায় এবং রাজমাতা গায়ত্রী দেবী।

বর্তমানে নীল মৃৎশিল্প একটা শিল্প হিসেবে জয়পুরের বহু মানুষের জীবনজীবিকার সংস্থান করে দেয়। ঐতিহ্যপূর্ণ নকশা গ্রহণ করা হয়েছে, এবং এখন চিরাচরিত ভস্মাধার, জার, পাত্র এবং ফুলদানি ছাড়াও আপনি দেখতে পাবেন টি-সেট, কাপ এবং সসার, প্লেট ও গ্লাস, জগ, ছাইদান ও রুমাল রিং।

## তথ্যসূত্র

বিষয়শ্রেণী:ভারতীয় হস্তশিল্প
বিষয়শ্রেণী:রাজস্থানি সংস্কৃতি
বিষয়শ্রেণী:রাজস্থানের ভৌগোলিক নির্দেশক
বিষয়শ্রেণী:ভারতীয় মৃৎশিল্প
বিষয়শ্রেণী:রাজস্থানি শিল্পকলা
ললিতামানা ফার্নান্দো

**থিওয়ারাথানত্রিগ ললিতামানা ফার্নান্দো** (; জন্ম: ২৭ ডিসেম্বর, ১৯৬২) সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব ও কোল্টস ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ললিতামানা ফার্নান্দো**।

## খেলোয়াড়ী জীবন
১৯৮৫-৮৬ মৌসুম থেকে ১৯৯৪-৯৫ মৌসুম পর্যন্ত ললিতামানা ফার্নান্দো’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ললিতামানা ফার্নান্দো। ২৫ অক্টোবর, ১৯৮৯ তারিখে মারগাওয়ে অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এমআরএফ ওয়ার্ল্ড সিরিজে (নেহরু কাপ) খেলেছিলেন তিনি। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

## তথ্যসূত্র

## আরও দেখুন
* অমল সিলভা
* জয়ানন্দ বর্ণবীরা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কন্দুরাতার ক্রিকেটার
বিষয়শ্রেণী:কোল্টস ক্রিকেট ক্লাবের ক্রিকেটার
বিষয়শ্রেণী:বার্গার রিক্রিয়েশনাল ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
রাধে (২০১৭-এর চলচ্চিত্র)

***রাধে*** ২০১৭ সালের একটি নেপালি প্রণয়ধর্মী অ্যাকশন থ্রিলার চলচ্চিত্র। চলচ্চিত্রটি রচনা ও পরিচালনা করেছেন জগদীশ্বর থাপা এবং প্রযোজনা করেছেন সুশীল পোখরেল। প্রমোদ অগ্রহরী ও শিশির ভন্ডারী সহ প্রধান চরিত্রে এই চলচ্চিত্রে অভিনয় করেছেন নিখিল উপ্রেতি, প্রিয়াঙ্কা কার্কি, আশীষ্ম নকর্মি এবং সলোন বস্নেত। চলচ্চিত্রটি রাধে নামে এক ব্যক্তির সম্পর্কে, যিনি প্রিয়াকে ভালোবাসেন তবে একদিন তিনি তার দেশের পক্ষে লড়াইয়ে নেপালি সেনাবাহিনীতে যোগদানের জন্য কারও নজরে না পড়েই গ্রাম ছেড়ে চলে যান। চলচ্চিত্রটি মুক্তির বছরে বক্স অফিসের একটি সফল ছিল। অনুমান করা হয় যে এটি মুক্তির দুই দিনের মধ্যে ৩ কোটি টাকা আয় করেছিলো।

## পটভূমি
রাধে যিনি‌ নিজের মায়ের সাথে বসবাস করেন এবং প্রিয়া নামের একজন মেয়েকে তিনি ভালোবাসেন। কিন্তু প্রিয়ার বাবা তাদের খারাপ আর্থিক অবস্থার কারণে তার কাছে প্রিয়াকে বিয়ে দিতে অস্বীকৃতি জানায়। তারপর একদিন রাধে কাওকে না জানিয়ে গ্রাম ছেড়ে চলে যায় এবং নেপালি সেনাবাহিনীতে যোগ দেয়।

## অভিনয়ে

* রাধে চরিত্রে নিখিল উপ্রেটি
* প্রিয়া চরিত্রে প্রিয়াঙ্কা কার্কী
* রাধের বন্ধুর চরিত্রে সেলুন বাসনেট
* আশীষ্ম নাকারমী
* প্রমোদ অগ্রহরি
* শিশির ভান্ডারী

## সাউন্ডট্র্যাক

## বিতর্ক
* চলচ্চিত্রটির চিত্রগ্ৰহণের সময় চলচ্চিত্রের প্রধান অভিনেতা প্রিয়াঙ্কা কারকি অজ্ঞান হয়ে যান, তিনি প্রায় ১০ মিনিটের মতো সময় অচেতন ছিলেন।

## তথ্যসূত্র

বিষয়শ্রেণী:নেপালি চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:২০১৭-এর চলচ্চিত্র
কানি শাল

**কানি শাল** হল এক ধরনের কাশ্মীরি শাল যা কাশ্মীরের কানিহাম এলাকায় তৈরি করা হয়। এটি কাশ্মীরের প্রাচীনতম হস্তশিল্পগুলোর একটি। হস্তশিল্পটি মুঘলদের সময় থেকেই এই উপত্যকার একটি অংশ ছিল। শালগুলো পশমিনা সুতা দিয়ে বোনা হয়। জম্মু ও কাশ্মীর সরকার কানি শালকে একটি ভৌগোলিক নির্দেশক হিসেবে স্বীকৃতি দিয়েছে।

## ইতিহাস
কানি বয়নকে কানিহামের একটি আদি শিল্প বলে মনে করা হয় এবং খ্রিস্টপূর্ব ৩০০০ নাগাদ এর উপস্থিতি চিহ্নিত হয়েছে। এই দুর্দান্ত শালটি এককালে মুঘল রাজা, শিখ মহারাজ এবং ব্রিটিশ অভিজাতদের আকৃষ্ট করেছিল। আইন-ই-আকবরিতে লিপিবদ্ধ রয়েছে যে সম্রাট আকবর কানি শালের একজন উৎসাহী সংগ্রাহক ছিলেন।

'কানি' নামটি এর বিশেষ কারিগররা যে অঞ্চলের (কানিহাম), সেখান থেকেই এসেছে। কাশ্মীরিতে 'কানি' শব্দের অর্থ কাঠের ছোট একটি আয়তাকার লাটাই।

## কানি শাল যেভাবে বানানো হয়
কানি শাল তাঁতের মাধ্যমে পশমিনা থেকে তৈরি করা হয়। তবে সাধারণ পশমিনা শালে ব্যবহৃত মাকুর পরিবর্তে কানি শাল তৈরিতে বেত বা কাঠের তৈরি সূঁচ ব্যবহার করা হয়।

কানি শালগুলো কেবল সঠিকভাবে যথেষ্ট প্রশিক্ষিত কারিগরই বুনতে পারে। এর বুনন কৌশল এবং জ্ঞান পূর্বপুরুষ থেকে পরবর্তী প্রজন্মের মধ্যে স্থানান্তরিত হয়েছে। অনুমান করা হয় যে ১০,০০০ সংখ্যক কানি তাঁতির মধ্যে বর্তমানে মাত্র ২০০০ কারিগর রয়েছেন।

## বিলাসিতার প্রতীক
একটি কানি জামাওয়ার পশমিনা শাল তৈরি করতে যে পরিমাণ কারিগরি জটিলতা এবং শ্রম লাগে তা অন্য যে কোনও তাঁত পণ্যের তুলনায় বেশি। একারণেই এগুলো সাধারণত বাজারের যে কোনও পশমিনা শালের চেয়ে বেশি দামের হয়।

সাম্প্রতিক সময়ে মেশিন বোনা শালে তালিম বিন্যাসগুলো ব্যবহৃত হয় যা দেখতে একরকম কানি শালের মতই। কাশ্মীর ও ভারতের অন্যান্য অংশে এবং বাইরেও বাণিজ্যিকভাবে এটি বিক্রি হয়।

কানি শালকে লন্ডনের ভিক্টোরিয়া এবং অ্যালবার্ট মিউজিয়াম, প্যারিসের মুসি দেস আর্টস দেকোরাতিফ্স এবং নিউইয়র্কের মেট্রোপলিটন জাদুঘরের ইসলামিক শিল্প বিভাগের মতো বিশ্বের সেরা যাদুঘরগুলোতে রাখা হয়েছে।

## তথ্যসূত্র

বিষয়শ্রেণী:বয়নকৃত উপাদান
বিষয়শ্রেণী:কাশ্মীর
হো জামালো

**হো জামালো** হল পাকিস্তানের সিন্ধি সংস্কৃতিতে বিশেষত সিন্ধু প্রদেশের  সিন্ধি ভাষার একপ্রকার লোকসঙ্গীত এবং সে সম্পর্কিত নৃত্য। এটি মূলত মধ্য উনিশ শতকের স্থানীয় লোক-নায়ক জামালো খোসো বালুচের সাথে সংশ্লিষ্ট। আধুনিক সময়ে, গানটি ১৯৪৭ সাল থেকে পুনরায় জনপ্রিয় হয়েছে এবং সিন্ধি ভাষায় আবিদা পারভিন ও উর্দু ভাষায় শাজিয়া খুশ্ক এটি পুনরায় রেকর্ড করেছেন।

বেশিরভাগ ক্ষেত্রে যেখানে সিন্ধুর যুদ্ধ এবং লোককাহিনীর বিবরণ তুলে ধরা হয় সেখানে এই সঙ্গীত এবং নৃত্যটি কোন অনুষ্ঠানের শেষে পরিবেশিত হয়। উৎসব এবং উদ্‌যাপন উপলক্ষে এই নাচ করা হয়। প্রধান সংগীতশিল্পী জামালোর সাহসিকতার প্রশংসা করে এর চরণগুলো গাওয়া হয় এবং প্রতিটি শ্লোকের সাথে নৃত্যশিল্পীরা "হো জামালো!" বলে চিৎকারমূলক সুর তোলে এবং প্রধান গায়ককে ঘিরে সাধারণ নৃত্যের পদক্ষেপগুলো অনুসরণ করে থাকে। গানটির শেষের দিকে গতি বাড়িয়ে দেওয়া হয়। বিশেষ ধরনের এই পরিবেশনাটিকে ট্রান্স-ইনডিউসিং বলা হয়।

## ইতিহাস
জামালো শিদি সিন্ধু প্রদেশের সুক্কুরে জন্মগ্রহণ করেছিলেন যা তৎকালে ব্রিটিশ অধিকৃত ভারতের বোম্বে প্রেসিডেন্সির অধীনে ব্রিটিশ ইস্ট ইন্ডিয়া কোম্পানির কোম্পানি শাসনের আওতায় ছিল এবং পরবর্তী কালে অধুনাতন পাকিস্তানের সিন্ধু প্রদেশের অন্তর্ভুক্ত হয়।  সম্ভবত ১৮৮৯ সালে ব্রিটিশ ইস্ট ইন্ডিয়া কোম্পানির কর্মকর্তা জন জ্যাকব তাকে সুক্কুরে ফাঁসিতে ঝুলানোর মাধ্যমে মৃত্যুদণ্ডে দণ্ডিত করার আদেশ জারি করেছিলেন। এর এক বছর পরেই খুব দ্রুত জ্যাকব সিন্ধের ভারপ্রাপ্ত কমিশনার হন, তারপর পার্সিতে নিযুক্ত হয়েছিলেন। জামালো (যে প্রচলিত নামে তিনি পরিচিত) সুক্কুর সেতুর নিকটে একটি জেলে বন্দী ছিলেন, যেটি ইংরেজ সরকার কর্তৃক ট্রেনের জন্য নির্মিত হয়েছিল, কিন্তু তা তখনো চালু করা হয় নি। সেই সময়েই সিন্ধু সরকার ঘোষণা করেছিল যে, কেউ যদি সেতুটি পেরিয়ে ট্রেন পরীক্ষা করে চালিয়ে যেতে পারে তবে তাকে পুরস্কার দেওয়া হবে। জামাল জ্যাকবকে একটি চিঠি পাঠিয়ে রেললাইন পেরুনোর প্রস্তাব দিয়েছিলেন এই শর্তে যে যদি ইনি নিরাপদে পার হয়ে যান তবে তাঁকে জেল এবং কারাভোগ থেকে মুক্তি দেওয়া হবে। তিনি নিরাপদে রেললাইন পেরিয়েছিলেন, ফলে শর্তমত তিনি মুক্তি পেয়েছিলেন এবং সিন্ধের ইস্ট ইন্ডিয়া কোম্পানির গভর্নর তাঁকে পুরস্কৃত করেছিল। তাঁর স্ত্রী তাঁর অসমসাহসিক কার্য সম্পর্কে "হো জামালো" গানটি রচনা করেছিলেন এবং এটি তখন থেকেই এই অঞ্চলে বিখ্যাত হয়ে উঠেছে। 

## আরো দেখুন

* সিন্ধি সংস্কৃতি

## তথ্যসূত্র

* https://www.dawn.com/news/1433223

## বহিঃসংযোগ

* আবিদা পারভীন পরিবেশিত "হো জামালো"  (অডিও, এমপিথ্রি ফর্ম্যাট)
* শাজিয়া খুশক পরিবেশিত "হো জামালো"  (অডিও, এমপিথ্রি ফর্ম্যাট)

বিষয়শ্রেণী:ব্রিটিশ ইস্ট ইন্ডিয়া কোম্পানি
বিষয়শ্রেণী:Category:সিন্ধি সংগীত
বিষয়শ্রেণী:Category:সিন্ধি নৃত্য
বিষয়শ্রেণী:পাকিস্তান অসম্পূর্ণ
বিষয়শ্রেণী:সিন্ধি লোককাহিনি
সিনথিয়া লিং লি

**সিনথিয়া লিং লি** একজন আমেরিকান নৃত্যশিল্পী, নৃত্য পরিকল্পনাকার এবং নৃত্যবিশারদ। তিনি সমসাময়িক, উত্তর আধুনিক এবং ধ্রুপদী ভারতীয় নৃত্য কলার নৃত্য প্রদর্শন করেন। তাঁর গবেষণাগুলো মূলত এশীয় অভিবাসিক পরিবেশনায় কৌতুকপূর্ণ এবং উপনিবেশোত্তর অভিজ্ঞতার উপর আলোকপাত করে।

## জীবনী
সিনথিয়া লিং লি তাইওয়ান থেকে আসা অভিবাসী বাবা-মায়ের কাছে টেক্সাসে বড় হয়েছেন। তিনি হান চাইনিজ এবং তাইওয়ানীয় আদিবাসী বংশোদ্ভূত।  ছোটবেলায় তিনি ধ্রুপদী পিয়ানোতে প্রশিক্ষণ নিয়েছিলেনন তবে উচ্চ বিদ্যালয়ে যাওয়ার আগে পর্যন্ত নাচ শেখা শুরু করেননি। উচ্চ বিদ্যালয়ে যাওয়ারর পরে তিনি চীনা লোকনৃত্য এবং আধুনিক নৃত্যের প্রশিক্ষণ গ্রহণ শুরু করেছিলেন। তিনি স্বার্থমোর কলেজে পড়াশোনা করেছিলেন এবং সেখানে তিনি ইংরেজি সাম্মানিক পর্যায়ে এবং নৃত্য নিয়ে সাধারণ পর্যায়ে পড়াশুনা করেছিলেন। স্বার্থমোর থেকে স্নাতক শেষ করার পরে থাইল্যান্ড, ভারত এবং ব্রাজিলের ধর্মীয় নৃত্য অধ্যয়নের জন্য তিনি থমাস জে ওয়াটসন ফেলোশিপ লাভ করেছিলেন। ভারতে অধ্যয়নকালে তাঁর পরিচয় হয়েছিল ভারতীয় ধ্রুপদী নৃত্যের কত্থক ঘরানার সাথে। তিনি কত্থক অধ্যয়ন শুরু করেছিলেন এবং নৃত্যপরিকল্পনা ও আন্তঃসংস্কৃতির মধ্যে সংযোগ নিয়ে গবেষণা করেছিলেন। লি যুক্তরাষ্ট্রে ফিরে গিয়ে লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে নৃত্যে স্নাতকোত্তর ডিগ্রি অর্জন করেছেন। তিনি ইউসিএলএর আন্তর্জাতিক বিশ্ব ভক্তিমূলক সঙ্গীত উৎসবের আনতঃসাংস্কৃতিক কেন্দ্রে (সেন্টার ফর ইন্টারকালচারাল পারফরম্যান্স ওয়ার্ল্ড ফেস্টিভ্যাল অফ স্যাক্রেড মিউজিক) কর্মী সদস্য হিসাবে যোগদান করেছেন।

গ্র্যাজুয়েট স্কুল শেষে লি *পোস্ট নাট্যম কালেক্টিভে* যোগ দিয়েছিলেন। পোস্ট নাট্যম কালেক্টিভ হল নৃত্যশিল্পীদের একটি আন্তঃজাতীয় জোট যা দক্ষিণ এশিয়ার নাচের সমালোচনামূলক পদ্ধতিগুলোর সাথে জড়িত। কলেজ অফ ভিজ্যুয়াল অ্যান্ড পারফর্মিং আর্টসের আওতাধীন স্কুল অফ ডান্সে সহকারী অধ্যাপক হিসাবে তিনি গ্রিনসবারোর নর্থ ক্যারোলিনা বিশ্ববিদ্যালয়ের অনুষদে যোগদান করেছিলেন। পরে তিনি নাট্য শিল্পের সহকারী অধ্যাপক হিসাবে সমসাময়িক নৃত্য এবং কত্থক শেখাতে সান্টা ক্রুজের ক্যালিফোর্নিয়া বিশ্ববিদ্যালয়ের অনুষদে যোগদান করেন। তাঁর পরিকল্পনা করা কাজ এবং গবেষণাগুলো ছিল এশীয় অভিবাসিক পরিবেশনায় উপনিবেশোত্তর, কৌতুকপূর্ণ এবং রঙ-নারীবাদী প্রভাবকেন্দ্রিক। তিনি নিউইয়র্কের ডান্স থিয়েটার কর্মশালায় নৃত্য পরিবেশন করেছেন। এছাড়া লস অ্যাঞ্জেলেসের ইস্ট ওয়েস্ট প্লেয়ার্স, আইজিএনআইটিই! নয়াদিল্লিতে সমসাময়িক নৃত্যের উৎসব, এবং চন্দ্র-মণ্ডপ: স্পেসেস ইন চেন্নাইয়ে নৃত্যাভিনয় করেছেন।

লি *নেটওয়ার্ক অফ এনসেম্বল থিয়েটার্স*-এর নির্বাহী পর্ষদের সদস্য।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:টেক্সাসের এলজিবিটিকিউ ব্যক্তি
বিষয়শ্রেণী:কত্থক নৃত্যশিল্পী
বিষয়শ্রেণী:মার্কিন নারী নৃত্যশিল্পী
বিষয়শ্রেণী:মার্কিন নৃত্য পরিচালক
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা ক্রুজের শিক্ষক
বিষয়শ্রেণী:মার্কিন এলজিবিটিকিউ নৃত্যশিল্পী
বিষয়শ্রেণী:২১শ শতাব্দীর মার্কিন নৃত্যশিল্পী
আদমবক্কম

**আদমবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ আদমবক্কম চেন্নাই মহানগরের বেলাচেরি এবং আলান্দুর তালুকের মধ্যবর্তী৷ এর উত্তর পশ্চিমে রয়েছে আলান্দুর, উত্তর-পশ্চিম দিকে রয়েছে সেন্ট থমাস মাউন্ট, পশ্চিমে রয়েছে নঙ্গানলুর, দক্ষিণ-পশ্চিম দিকে রয়েছে কীলকট্টলাই, দক্ষিণে রয়েছে পুলুতিবক্কম, দক্ষিণ-পূর্বে রয়েছে মাড়িবক্কম, পূর্ব দিকে রয়েছে বেলাচেরি এবং উত্তর দিকে রয়েছে গিণ্ডি৷ আগে আদমবক্কমের একটি অংশমাত্র চেন্নাই পুরসভার সরাসবি শাসনাধীন ছিলো৷ ২০১১ খ্রিস্টাব্দের অক্টোবর মাসের পর থেকে সম্পূর্ণ আদমবক্কমকে চেন্নাই পুরসভার অন্তর্ভুক্ত করা হয়৷ এমআরটিএস-এর প্রকল্প অনুযায়ী চেন্নাই শহরতলির অন্তর্গত আদমবক্কম রেলওয়ে স্টেশন এই অঞ্চলের যাতায়াত মাধ্যমে গতি আনবে৷ বেলাচেরির মতো অর্থনৈতিকভাবে উন্নত লোকালয়ের নিকটবর্তী ও সড়ক সহ রেলপথে যাতায়াত সহজ হওয়ায় আদমবক্কম একটি আদর্শ লোকালয়ে পরিণত হচ্ছে৷

## ভূগোল
আদমবক্কমের অবস্থান  স্থানাঙ্কে৷ এটির গড় উচ্চতা সমুদ্রতল থেকে ৭ মিটার বা ২৩ ফুট। আদমবক্কমের জীবননগরে অবস্থিত আদমবক্কম হ্রদ ও পার্শ্ববর্তী বেলাচেরি হ্রদ রয়েছে।

## সংস্কৃতি
থাম্ব|বৃন্দাবননগরে অবস্থিত শ্রী সুব্রহ্মণ্যস্বামী মন্দির
থাম্ব|সেন্ট মার্ক ক্যাথলিক চার্চ
আদমবক্কমে বিভিন্ন সংস্কৃতি এবং বিভিন্ন ধর্মের লোক একসঙ্গে বসবাস করেন।এখানে অবস্থিত বিখ্যাত হিন্দু মন্দিরটি হলো সেন্ট থমাস মাউন্ট রেলওয়ে স্টেশনের নিকট অবস্থিত পালণ্ডী আম্মা মন্দির। এছাড়াও রয়েছে সুন্দর বিনায়ক মন্দির, দেবী নাগমুতু মারিয়াম্মান মন্দির, সুব্রহ্মণ্যস্বামী মন্দির, ভুবনেশ্বরী আম্মা মন্দির এবং নন্দীশ্বর মন্দির। বিশ্বরূপ সর্বমঙ্গল শনীশ্বর মন্দিরটি নাগমুতু মারিয়াম্মান মন্দিরের ভেতর অবস্থিত৷ উল্লেখ্য মসজিদ হলো মস্তান গোরী মসজিদ ও গীর্জার মধ্যে রয়েছে মার্কস ক্যাথোলিক চার্চ৷ গিন্ধী স্ট্রিটের অধিভগবান দিগম্বর জৈন মন্দির এখানকার যথাচর্চিত জৈন মন্দির৷

## পরিবহন
[alt=|থাম্ব|320x320px|[সেন্ট থমাস মাউন্ট রেলওয়ে স্টেশন|সেন্ট থমাস মাউন্ট রেলওয়ে স্টেশনের সন্নিকটে অবস্থিত কারুনীগর স্ট্রিটের উত্তরের অংশটি আদমবক্কমে ব্যবসায়িক কেন্দ্র ও আলান্দুরের সাথে সংযোগ রক্ষাকারী পথ]]

আদমবক্কমে রয়েছে পূর্ণ কর্মদক্ষ এমটিসি বাস পরিষেবা৷ এখানে অবস্থিত বাস ডিপোটি গাড়ি রাখা, রক্ষণাবেক্ষণ ও পেট্রোল ভরার জন্য ব্যবহৃত হয়৷
 
চেন্নাই শহরতলি রেলওয়ের অন্তর্গত সেন্ট থমাস মাউন্ট রেলওয়ে স্টেশনটি আলান্দুর ও আদমবক্কমের মধ্যবর্তী৷ চেন্নাই এমআরটিএস-এর পরিকল্পিত উত্তোলিত পথের দ্বিতীয় পর্যায়ের কাজ সম্পূর্ণ হলে আদমবক্কম রেলওয়ে স্টেশনটি তৈরি হয়ে যাবে বলে আশা রয়েছে৷ পরিকল্পনা অনুযায়ী এই স্টেশনটি হবে মাড়িবক্কমের নিকট মেটবক্কম মেইন রোডের জংশনের ওপর৷ সেন্ট থমাস মাউন্ট ভূগর্ভপথ ও তিল্লাই গঙ্গানগর ভূগর্ভপথ আদমবক্কমের সাথে ৩২ নং জাতীয় সড়ককে যুক্ত করেছে৷

আদমবক্কম থেকে এমটিসি বাস পরিষেবার মাধ্যমে নঙ্গানলুর, মেটবক্কম, মাড়িবক্কম, কীলকট্টলাই, নান্মঙ্গলম, কোয়িলমবক্কম পুলুতিবক্কম অঞ্চলের সাথে যুক্ত৷

বেলাচেরি থেকে পুলুতিবক্কম, আদমবক্কম ও সেণ্ট থমাস মাউন্ট পর্যন্ত শহরতলি রেল বিস্তৃতির কাজ চলছে৷

সেন্ট্রাল থেকে সেন্ট থমাস মাউন্ট অবধি মেট্রোরেল তৈরীর কাজ চলছে এই মেট্রো সম্পূর্ণ হলে আদমবক্কম থেকে চেন্নাই আন্তর্জাতিক বিমানবন্দর এবং শহরের উত্তরের বিভিন্ন অংশ সুগম হবে।

জহরলাল নেহেরুর অথবা চেন্নাই ইনার রিং রোড আদমবক্কমের বাইরের দিকের সীমান্ত নির্দেশ করে। এই সীমান্ত বরাবরঅতি সাম্প্রতিককালে কিছু এস্টেট এবং অর্থনৈতিক সংস্থা গড়ে উঠেছে।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বকশীগঞ্জ থানা

**বকশীগঞ্জ থানা** বাংলাদেশের জামালপুর জেলার অন্তর্গত বকশীগঞ্জ উপজেলার একটি থানা।

## প্রতিষ্ঠাকাল
১৯৮২ সালের ৩০ এপ্রিল দেওয়ানগঞ্জ থানা থেকে ৫টি এবং বর্তমান শেরপুর জেলাধীন শ্রীবরদী থানা থেকে ২টি ইউনিয়ন মোট ৭টি ইউনিয়ন পরিষদের সমন্বয়ে বকশীগঞ্জ থানা প্রতিষ্ঠিত হয়।

## প্রশাসনিক এলাকাসমূহ
বকশীগঞ্জ উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম বকশীগঞ্জ থানার আওতাধীন।

;পৌরসভা:
* বকশীগঞ্জ

;ইউনিয়নসমূহ:
* ১নং ধানুয়া কামালপুর
* ২নং বগারচর
* ৩নং বাট্টাজোড়
* ৪নং সাধুরপাড়া
* ৫নং বকশীগঞ্জ
* ৬নং নিলাখিয়া
* ৭নং মেরুরচর

## আরও দেখুন
* বকশীগঞ্জ উপজেলা
* জামালপুর জেলা

## তথ্যসূত্র

## বহিঃসংযোগ

বিষয়শ্রেণী:জামালপুর জেলার থানা
বিষয়শ্রেণী:বকশীগঞ্জ উপজেলা
হাওয়ার্ড শোর

**হাওয়ার্ড লেসলি শোর** ওসি (জন্ম ১৮ অক্টোবর ১৯৪৬) একজন কানাডীয় সুরকার ও সঙ্গীত নির্দেশক। তিনি চলচ্চিত্রের সুর ও সঙ্গীতায়োজনের জন্য প্রসিদ্ধ। তিনি *[[দ্য লর্ড অব দ্য রিংস (চলচ্চিত্র ধারাবাহিক)|দ্য লর্ড অব দ্য রিংস]]* ও *[[দ্য হবিট (চলচ্চিত্র ধারাবাহিক)|দ্য হবিট]]* ত্রয়ীসহ ৮০-এর অধিক চলচ্চিত্রের সুর সৃষ্টি করেছেন। তিনি *দ্য লর্ড অব দ্য রিংস*-ের জন্য তিনটি একাডেমি পুরস্কার অর্জন করেন। তিনি পরিচালক ডেভিড ক্রোনেনবার্গের দীর্ঘকালীন সহযোগী এবং ১৯৭৯ সাল থেকে তার একটি ব্যতীত সকল চলচ্চিত্রের সুরারোপ করেছেন।

শোর কয়েকটি কনসার্টেরও সুর করেছেন, তন্মধ্যে রয়েছে ক্রোনেনবার্গের ১৯৮৬ সালের চলচ্চিত্র অবলম্বনে তৈরি গীতিনাট্য *দ্য ফ্লাই*, যা ২০০৮ সালের ২রা জুলাই প্যারিসের তিয়াত্র দ্যু শাতেলে প্রথমবার মঞ্চস্থ হয়; *ফ্যানফেয়ার ফর দ্য ওয়ানামেকার অর্গান অ্যান্ড দ্য ফিলাডেলফিয়া অর্কেস্ট্রা* নামক একটি ছোট সুর, এবং সুইস টুয়েন্টিফার্স্ট সেঞ্চুরি সিমফনি অর্কেস্ট্রার জন্য একটি ছোট যন্ত্রসঙ্গীত। শোর ১৯৭৫ থেকে ১৯৮০ সাল পর্যন্ত মার্কিন স্কেচ কমেডি অনুষ্ঠান *[[স্যাটারডে নাইট লাইভ]]*-এর জন্যও সুরারোপ করেছেন।

তিনটি একাডেমি পুরস্কার ছাড়াও তিনি তিনটি গোল্ডেন গ্লোব পুরস্কার ও চারটি গ্র্যামি পুরস্কার অর্জন করেন।

## প্রারম্ভিক জীবন
হাওয়ার্ড শোর ১৯৪৬ সালের ১৮ই অক্টোবর কানাডার অন্টারিও প্রদেশের টরন্টো শহরে এক ইহুদি পরিবারে জন্মগ্রহণ করেন। তার পিতা ম্যাক শোর এবং মাতা বার্নিস (বিবাহপূর্ব অ্যাশ)। তিনি ৮ বা ৯ বছর বয়সে সঙ্গীতের তালিম নেওয়া শুরু করেন। তিনি একাধিক বাদ্যযন্ত্র বাজানো শিখেন এবং ১৩ ও ১৪ বছর বয়সেই সঙ্গীতদলে বাজানো শুরু করেন। শোরের বয়স যখন ১৩, তখন তিনি এক গ্রীষ্মকালীন ক্যাম্পে তরুণ লর্ন মাইকেলসের সাথে পরিচিত হন এবং তার ঘনিষ্ঠ বন্ধু হয়ে ওঠেন। তাদের বন্ধুত্ব পরবর্তীকালে তার কর্মজীবনে ব্যাপক প্রভাব রাখে। ১৭ বছর বয়সে তিনি সঙ্গীতকেই তার কর্মজীবন হিসেবে বেছে নিতে চান। তিনি ফরেস্ট হিল কলেজিয়েট ইনস্টিটিউট থেকে পাস করার পর বস্টনের বার্কলি কলেজ অব মিউজিকে সঙ্গীত নিয়ে অধ্যয়ন করেন।

## তথ্যসূত্র

## বহিঃসংযোগ

* 
* 
* Howard Shore Interview at Tracksounds 
* 
* National Film Board of Canada ওয়েবসাইটে ''A Composer's Dream'' , a short film tribute to Shore on his Governor General's Performing Arts Award

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় সুরকার
বিষয়শ্রেণী:২০শ শতাব্দীর ধ্রুপদী সুরকার
বিষয়শ্রেণী:২১শ শতাব্দীর কানাডীয় সুরকার
বিষয়শ্রেণী:২১শ শতাব্দীর ধ্রুপদী সুরকার
বিষয়শ্রেণী:কানাডীয় চলচ্চিত্রের সুরকার
বিষয়শ্রেণী:কানাডীয় পুরুষ ধ্রুপদী সুরকার
বিষয়শ্রেণী:কানাডীয় সমকালীন ধ্রুপদী সুরকার
বিষয়শ্রেণী:টরন্টোর সঙ্গীতজ্ঞ
বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ মৌলিক গান বিভাগ একাডেমি পুরস্কার বিজয়ী গীতিকার
বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:পুরুষ অপেরা সুরকার
বিষয়শ্রেণী:বার্কলি কলেজ অব মিউজিকের প্রাক্তন শিক্ষার্থী
বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
বিষয়শ্রেণী:পুরুষ চলচ্চিত্র সঙ্গীত সুরকার
বারবারা ডি. মেটকাল্ফ

**বারবারা ড্যালি মেটকাল্ফ** (জন্ম: ১৩ সেপ্টেম্বর ১৯৪১) মার্কিন যুক্তরাষ্ট্রের ক্যালিফোর্নিয়া বিশ্ববিদ্যালয়ের ইতিহাস বিভাগের অবসরপ্রাপ্ত অধ্যাপিকা। তিনি দক্ষিণ এশিয়া, বিশেষত উপনিবেশিক আমলের ইতিহাস এবং মুসলিম জনসংখ্যার ভারত এবং পাকিস্তানের ইতিহাস বিশেষজ্ঞ। তিনি এর আগে ক্যালিফোর্নিয়া বিশ্ববিদ্যালয়ের কলেজ অফ লেটারস অ্যান্ড সায়েন্সের ডিন এবং মিশিগান বিশ্ববিদ্যালয়ের ইতিহাসের অ্যালিস ফ্রিম্যান পামার অধ্যাপিকা হিসেবে দায়িত্ব পালন করেছিলেন (২০০৩—২০০৯)। তিনি ১৯৯৪ সালে অ্যাসোসিয়েশন ফর এশিয়ান স্টাডিজের সভাপতি এবং ২০১০-১১ সালে আমেরিকান হিস্টোরিকাল অ্যাসোসিয়েশনের সভাপতি ছিলেন।

## তথ্যসূত্র


বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন ইতিহাসবিদ
বিষয়শ্রেণী:দক্ষিণ এশিয়ার ইতিহাসবিদ
বিষয়শ্রেণী:মার্কিন নারী ইতিহাসবিদ
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর মার্কিন লেখিকা
ইয়াসিন মাজহার সিদ্দিকী

**ইয়াসিন মাজহার সিদ্দিকী** **(ইয়াসিন মাজহার সিদ্দিক নাদভী** নামেও পরিচিত) (২৬ ডিসেম্বর ১৯৪৪ - ১৫ সেপ্টেম্বর ২০২০) একজন ভারতীয় সুন্নি মুসলিম পণ্ডিত এবং ইতিহাসবিদ। তিনি আলিগড় মুসলিম বিশ্ববিদ্যালয়ের ইসলামি অধ্যয়ন ইনস্টিটিউটের পরিচালক হিসাবে দায়িত্ব পালন করেছিলেন।

## প্রাথমিক জীবন এবং শিক্ষা
সিদ্দিকীর জন্ম ১৯৪৪ সালের ২৬ ডিসেম্বর ব্রিটিশ ভারতের যুক্ত প্রদেশের লখিমপুর খেরি জেলায়। তিনি ১৯৫৯ সালে নাদওয়াতুল উলামা থেকে ঐতিহ্যবাহী দারসে নিজামিতে এবং ১৯৬০ সালে লখনউ বিশ্ববিদ্যালয় থেকে সাহিত্যে স্নাতকোত্তর লাভ করেন। তিনি জামিয়া মিলিয়া ইসলামিয়া থেকে মাধ্যমিক পরীক্ষায় উত্তীর্ণ হন। ১৯৬৮ সালে সিদ্দিকী ইতিহাসের উপর ও ১৯৬৯ সালে দর্শন শাস্ত্রের উপর স্নাতক আর্জন করেন এবং ১৯৭৫ সালে আলিগড় মুসলিম বিশ্ববিদ্যালয় থেকে পিএইচডি ডিগ্রি অর্জন করেছিলেন।

সিদ্দিকীর শিক্ষকদের মধ্যে আবুল হাসান আলী নদভী, কেএ নিজামী, আব্দুল হাফিজ বালিয়াভি এবং রাবে হাসানী নদভী অন্যতম।

## কর্মজীবন
সিদ্দিকী ১৯৭০ সালে আলিগড় মুসলিম বিশ্ববিদ্যালয়ের ইতিহাস বিভাগে সহকারী গবেষক হিসাবে নিযুক্ত হন। তিনি ১৯৭৭ সালে ইতিহাস বিষয়ক প্রভাষক নিযুক্ত হন এবং সাইয়িদ হামিদ ১৯৮৩ সালে তাকে ইসলামি অধ্যয়ন ইনস্টিটিউটে বদলি করেন। তিনি ১৯৯১ সালে ইসলামি অধ্যয়নের প্রফেসর হন এবং ১৯৯৭ থেকে ২০০০ সাল পর্যন্ত ইসলামি অধ্যয়ন ইনস্টিটিউটের (এএমইউ) পরিচালক হিসাবে দায়িত্ব পালন করেন। ২০০১ সালে তিনি ইসলামি অধ্যয়ন ইনস্টিটিউটের (এএমইউ) শাহ ওয়ালিউল্লাহ রিসার্চ সেলের পরিচালক পদে নিযুক্ত হন। সিদ্দিকী ৩১ ডিসেম্বর ২০০৬ সালে ইসলামি অধ্যয়ন ইনস্টিটিউট থেকে অবসর গ্রহণ করলেও শাহ ওয়ালিউল্লাহ রিসার্চ সেলের পরিচালকের পদটিতে দশ বছর নিযুক্ত ছিলেন।

২০০০ থেকে ২০১০ সালের মধ্যে সিদ্দিকী শাহ ওয়ালিউল্লাহ দেহলভীর জীবনের বিভিন্ন দিক নিয়ে প্রায় দশটি জাতীয় ও আন্তর্জাতিক অনুষ্ঠান করেছিলেন এবং আঠারোটি বই লিখেছিলেন।

## পুরস্কার
সিদ্দিকীকে ২৪ শে সেপ্টেম্বর ২০০৫ সালে নয়া দিল্লির ইনস্টিটিউট অব অবজেক্টিভ স্টাডিজের পক্ষ থেকে পঞ্চম শাহ ওয়ালিউল্লাহ পুরস্কার দেওয়া হয়েছিল।

## মৃত্যু
২০২০ সালের ১৫ সেপ্টেম্বর সিদ্দিকী মারা যান।

## রচনাবলী
সিদ্দিকীর বইগুলির মধ্যে রয়েছে:

* *তারীখে তাহজীবে ইসলামি*
* *গাজওয়াত কি ইকতেসাদী আহমিয়াত*
* *তাওহিদ-ই-ইলাহী আরফ মুফাসসিরিন-ই-গিরমী*
* *ওয়াহী-ই-হাদিস*
* *আহদ-ই-নববী মে তানজাম-ই-রিয়াসত-ও-হুকামাত*
* *হযরত মুহাম্মদ (সা।): মুসলিম সংখ্যালঘুদের একটি দৃষ্টান্ত*
* *আলিগড় মুসলিম বিশ্ববিদ্যালয়ের আরবি পাণ্ডুলিপির ক্যাটালগ,* ২০০২ সালে লন্ডনে আল-ফুরকান ইসলামিক হেরিটেজ ফাউন্ডেশনে প্রকাশিত

## গ্রন্থপঞ্জি

* 
* 

## তথ্যসূত্র

বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী
বিষয়শ্রেণী:২০২০-এ মৃত্যু
বিষয়শ্রেণী:১৯৪৪-এ জন্ম
বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের শিক্ষক
বিজ্ঞান ও প্রযুক্তি জাতীয় কাউন্সিল

**বিজ্ঞান ও প্রযুক্তি জাতীয় কাউন্সিল** () বাংলাদেশ সরকারের একটি জাতীয় কাউন্সিল যা বিজ্ঞান ও প্রযুক্তি সম্পর্কিত নীতি বিকাশের জন্য দায়বদ্ধ। এটি বিজ্ঞান এবং প্রযুক্তি গবেষণা সুবিধার বিকাশ ও পরিচালনা করে। এটির নেতৃত্বে আছেন প্রধানমন্ত্রী শেখ হাসিনা।

## ইতিহাস

## তথ্যসূত্র

বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
কোভাই কোরা শাড়ি

**কোভাই কোরা শাড়ি** হল সুতির তৈরি এক ধরনের শাড়ি যা ভারতের তামিলনাড়ুর কোয়েম্বাটুর অঞ্চলে তৈরি করা হয়। ২০১৪-১৫ সালে ভারত সরকার কর্তৃক এটিকে ভৌগোলিক নির্দেশক হিসাবে স্বীকৃতি দেওয়া হয়েছে।

## বিবরণ
কোভাই কোরা শাড়ি রেশম এবং সুতির মিশ্রণে প্রস্তুতকৃত কোরা তুলা থেকে তৈরি করা হয়। কোরা তুলা উৎপাদনের জন্য উন্নত মানের সুতির সুতোর সাথে ঐতিহ্যবাহী রেশম মিশ্রিত করা হয়।

এই শাড়িতে উজ্জ্বল রঙের নকশাবহুল পাড় এবং মাঝে মাঝে চকচকে জরি  ব্যবহার করা হয়। আবশ্যক নকশাগুলো রঙিন তুলো এবং রেশমের  সুতোর সংমিশ্রণে তাঁত ব্যবহার করে বোনা হয়।

## প্রতিযোগিতা
গতানুগতিক হস্তচালিত তাঁত থেকে তৈরি কোরা তুলার শাড়িগুলো থেকে যন্ত্রচালিত তাঁতের মাধ্যমে বোনা সস্তা কোরা শাড়ির সাথে  প্রতিযোগিতার মুখোমুখি হয়েছে। হাতে বোনা শাড়িগুলোর (₹৯০০ থেকে ₹১২০০ ) তুলনায় বিদ্যুতের তাঁতের মাধ্যমে উৎপাদিত সুতি শাড়িগুলোর দাম  (₹৪০০ থেকে ₹৬00) অনেক কম।

## ভৌগোলিক নির্দেশক (জিআই)
২০১৪ সালে, তামিলনাড়ু সরকার কোভাই কোরা সুতির শাড়ির জন্য ভৌগোলিক নির্দেশক হিসেবে স্বীকৃতির জন্য আবেদন করেছিল। ২০১৪-১৫ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে।

## তথ্যসূত্র

বিষয়শ্রেণী:শাড়ি
বিষয়শ্রেণী:তামিলনাড়ুর ভৌগোলিক নির্দেশক
বিষয়শ্রেণী:তামিল সংস্কৃতি
বিষয়শ্রেণী:ভারতীয় হস্তশিল্প
বিষয়শ্রেণী:ইরোদ জেলা
বিষয়শ্রেণী:কইম্বাতোর জেলা
বিষয়শ্রেণী:তিরুপ্পুর জেলা
বিষয়শ্রেণী:তামিলনাড়ুর টেক্সটাইল শিল্প
বিষয়শ্রেণী:ভারতের তুলা শিল্প
বিষয়শ্রেণী:ইরোড জেলা
বিষয়শ্রেণী:কোয়েম্বাটুর জেলা
বিষয়শ্রেণী:তামিল পোশাক
আনোয়ারুল হক হক্কী

**সৈয়দ আনোয়ারুল হক হক্কী** **(এসএএইচ হক্কী** নামেও পরিচিত) (২২ জানুয়ারী ১৯২২ - ১০ ফেব্রুয়ারি ২০১০) একজন ভারতীয় পণ্ডিত ছিলেন, যিনি বিশ বছর ধরে আলিগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। তিনি ছিলেন আবরারুল হক হক্কীর ছোট ভাই।

## জীবনী
হক্কীর জন্ম ১৯২২ সালের ২২ জানুয়ারী হার্দোইতে। তিনি লখনউ বিশ্ববিদ্যালয় থেকে বিএ ডিগ্রি এবং আলিগড় মুসলিম বিশ্ববিদ্যালয় থেকে ইতিহাসে এমএ লাভ করেন। তিনি মোহাম্মদ হাবিবের তত্ত্বাবধানে তৈমুর লঙের উপর তার ডক্টরাল থিসিস লিখেছিলেন। তিনি লন্ডন স্কুল অফ ইকোনমিক্সে "ব্রিটিশ ঔপনিবেশিক নীতি" বিষয়ে একটি দ্বিতীয় ডক্টরাল থিসিস লিখেছিলেন। 

তিনি কুড়ি বছর আলীগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। ১৯৬৭ সালে তিনি বিভাগীয় সাময়িকী, *ইন্ডিয়ান জার্নাল অফ পলিটিক্স* শুরু করেন। তিনি ১৯৮২ সালে অবসর গ্রহণ করেন। পরবর্তীতে তিনি ওয়ার্সা বিশ্ববিদ্যালয়, মধ্য প্রাচ্য প্রযুক্তি বিশ্ববিদ্যালয় এবং কাশ্মীর বিশ্ববিদ্যালয়ে একজন পরিদর্শন অধ্যাপক হিসাবে শিক্ষকতা করেছিলেন। 

তার বড় ভাই আবরারুল হক হক্কী একজন ইসলামি পণ্ডিত, যিনি হার্দোইয়ে আশরাফুল মাদারিস প্রতিষ্ঠা করেছিলেন।

হক্কী ১০ ফেব্রুয়ারি ২০১০ সালে মারা যান।

## রচনাবলী
হক্কীর রচনাগুলির মধ্যে রয়েছে:

* *চিংগিজ: একজন সম্রাটের জীবন ও উত্তরাধিকার* 
* *দ্বারপ্রান্তে ভারতীয় গণতন্ত্র*
* *ভারতে ইউনিয়ন-রাজ্য সম্পর্ক*
* *অবরোধের মধ্যে ধর্মনিরপেক্ষতা : প্রচ্ছন্নতা এবং প্রত্যাশায় অযোধ্যা ট্র্যাজেডি*
* *গণতন্ত্র, বহুত্ববাদ এবং দেশ-গড়ন*
* *প্রথম পর্যায়ের ভারতে তুর্কি প্রভাব* 
* *আততুর্ক বিপ্লব এবং ভারত* 
* *মাওলানা মুহাম্মাদ ইলিয়াসের জাগরণী আন্দোলন*
* *শ্রম সরকারের ঐপনিবেশিক নীতি*
* *নতুন রাজ্যে প্রতিনিধিত্বের সমস্যা*
* *ম্যাকিয়াভেলি এবং ম্যাকিয়াভেলিজম* (উর্দু)

## তথ্যসূত্র

বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হারদোই জেলার ব্যক্তি
ডাক্টাস আর্টেরিওসাস

**ডাক্টাস আর্টেরিওসাস** হলো বর্ধনশীল ভ্রূণের একটি রক্তনালি যা পালমোনারি ধমনীর কাণ্ডকে *নিকটবর্তী নিম্নমুখী মহাধমনীর* সাথে যুক্ত করে। এটি **ডাক্টাস বোটালি** নামেও পরিচিত। *ডাক্টাস বোটালি* নামটি ইতালীয় শারীরবিজ্ঞানী লিওনার্দো বোটালোর নামে নামকরণ করা হয়েছেhttps://it.wikipedia.org/wiki/Leonardo_Botallo। ডাক্টাস আর্টেরিওসাস ডান নিলয় থেকে বেশিরভাগ রক্তকে ভ্রূণের তরল-ভরা অ-কার্যক্ষম ফুসফুসে যেতে বাইপাস হিসেবে কাজ করে। জন্মের সময় এটি বন্ধ হয়ে যায় এবং লিগামেন্টাম আর্টেরিওসামে পরিণত হয়।

## কাঠামো এবং বিকাশ
ডাক্টাস আর্টেরিওসাসটি ভ্রূণের বিকাশের সময় বামদিকের ষষ্ঠ অ্যাওর্টিক আর্চ থেকে গঠিত হয়  এবং অ্যাওর্টিক আর্চের শেষ অংশ (অ্যাওর্টাল ইস্টমাস) এবং পালমোনারি ধমনীর প্রথম অংশকে সংযুক্ত করে। 

## ব্যাধি: প্রতীয়মান ডাক্টাস আর্টেরিওসাস
[থাম্ব|চিত্রে প্রাপ্তবয়স্ক মানুষের [হৃৎপিণ্ড দেখানো হয়েছে। এখানে প্রতীয়মান ডাক্টাস আর্টেরিওসাস পালমোনারি ট্রাঙ্কটিকে *আর্চ অব দ্য অ্যাওর্টার* সাথে যুক্ত করেছে]]
শিশুর জন্মের পরে যদি ডাক্টাস আর্টেরিওসাসটি বন্ধ না হয় তবে সেটি ডাক্টাস আর্টেরিওসাস নামে একটি ক্লিনিকাল অবস্থার সৃষ্টি হয়। যার ফলস্বরূপ মহাধমনী থেকে পালমোনারি ধমনীতে রক্তের অস্বাভাবিক প্রবাহ ঘটে। এক্ষেত্রে সঠিক চিকিৎসা করা না হলে পালমোনারি হাইপারটেনশন, ডান নিলয়ের হার্ট ফেইলিউর এমনকি কার্ডিয়াক অ্যারিথমিয়াও (কার্ডিয়াক স্পন্দনহীনতা) হতে পারে।

## আরও দেখুন

## তথ্যসূত্র

## বহিঃসংযোগ

* বার্কলে.ইডুতে জন্মের সময় সংবহন পরিবর্তন

বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব
বশির উদ্দিন ফারুকী

**মুফতি বশির উদ্দিন ফারুকী** **(মুফতি বশিরউদ্দিন আহমেদ** নামেও পরিচিত) (১৯৩৪ - ১২ ফেব্রুয়ারি ২০১৯) একজন ভারতীয় মুসলিম পণ্ডিত এবং আইনবিদ ছিলেন যিনি ১৯৬০ থেকে ২০১২ পর্যন্ত জম্মু ও কাশ্মীরের প্রধান মুফতি হিসাবে দায়িত্ব পালন করেন।

## জীবনী
ফারুকী ১৯৩৪ সালে জন্মগ্রহণ করেন এবং শ্রীনগরে প্রাথমিক শিক্ষা অর্জন করেন। তিনি আলিগড় মুসলিম বিশ্ববিদ্যালয় থেকে আরবিতে এলএলবি এবং স্নাতকোত্তর ডিগ্রি অর্জন করেছেন। ১৯৬০ সালে তিনি জম্মু ও কাশ্মীরের প্রধান মুফতি হিসেবে তার পিতা কায়ামুদ্দীনের স্থলাভিষিক্ত হন।

২০০৭ সালে মুফতি ব্রিটিশ সরকারের সমালোচনা করেছিলেন সালমান রুশদিকে স্যার উপাধি দিয়ে সম্বোধন করায়। মুফতি বলেছিলেন যে রুশদী একজন মুরতাদ ছিলেন এবং এই উপাধি ইসলামের বিরুদ্ধে বিস্তৃত ষড়যন্ত্রের অংশ ছিল। ২০১৩ সালে কাশ্মীরে অল গার্লস রক ব্যান্ডের বিরুদ্ধে ফতোয়া জারি করার পরে তিনি তীব্র প্রতিক্রিয়ার মুখোমুখি হন। মুফতি মেয়েদের সঙ্গীত থেকে দূরে থাকতে বলেছিলেন এবং এটিকে অনির্বাচনীয় বলে মনে করেছিলেন।

২০১২ সালের ৮ জুলাই ফারুকি তার ছেলে নাসির উল ইসলামকে এই পদের জন্য মনোনীত করেন, যিনি জম্মু ও কাশ্মীরের গ্র্যান্ড মুফতি হিসেবে তার স্থলাভিষিক্ত হন।

২০১৯ সালের ১২ ফেব্রুয়ারি তিনি মারা যান। তার মৃত্যুতে সত্য পাল মালিক, ওমর আবদুল্লাহ এবং মেহবুবা মুফতি শোক জানিয়েছিলেন।

## তথ্যসূত্র

বিষয়শ্রেণী:মুফতি
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৩৪-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:২০১৯-এ মৃত্যু
বিষয়শ্রেণী:শ্রীনগরের ব্যক্তি
আঁধারে আলো (১৯২২-এর চলচ্চিত্র)

**আঁধারে আলো** (এটি *দ্য ইনফ্লুয়েন্স অফ লাভ* নামেও পরিচিত) ১৯২২ খ্রিস্টাব্দে মুক্তিপ্রাপ্ত নির্বাক বাংলা চলচ্চিত্র। এটি কলকাতা তাজমহল ফিল্মস প্রযোজিত প্রথম বাংলা চলচ্চিত্র। শরৎচন্দ্র চট্টোপাধ্যায় রচিত ছোটগল্প আঁধারে আলো অবলম্বনে এবং শিশিরকুমার ভাদুড়ী ও নরেশ মিত্রের পরিচালনায় এই চলচ্চিত্রটি নির্মিত হয়। এর চিত্রগ্রাহক ছিলেন ননি গোপাল সান্যাল। চলচ্চিত্রে যুগ্ম পরিচালক শিশিরকুমার ভাদুড়ী ও নরেশ মিত্র সহ যোগেশ চৌধুরী এবং দুর্গা রানী অভিনয় করেছেন। চলচ্চিত্রটি সুরকারদের শিল্পমহিমা ও অভিনয়ের জন্য সমালোচকদের দ্বারা প্রশংসা পেয়েছিল এবং বক্স-অফিসে *বিশাল হিট* বলে দাবি করা হয়েছিল।

চলচ্চিত্রটি একটি ত্রিকোণ প্রেমের গল্পকে কেন্দ্র করে নির্মিত, যেখানে সত্যেন্দ্র নামক এক ব্যক্তি পারিবারিক বাধ্যবাধকতার কারণে রাধারানী নামে এগারো বছরের যুবতী কন্যাকে বিয়ে করেন এবং পরবর্তীতে রাধারানীকে ফেলে রেখে অন্য মহিলার সঙ্গে ঘনিষ্ঠতা করে। এই ধরনের গল্প নিয়ে নির্মিত বাংলা চলচ্চিত্র হিসেবে এই ছায়াছবির খ্যাতি ছিল।

## কলাকুশলী
* শিশিরকুমার ভাদুড়ী - সত্যেন্দ্র
* নরেশ মিত্র - অমর
* যোগেশ চৌধুরী - দেওয়নজি
* দুর্গা রানী - বিজলী
* লীলা দেবী
* কঙ্কাবতী

## তথ্যসূত্র

বিষয়শ্রেণী:১৯২২-এর চলচ্চিত্র
বিষয়শ্রেণী:নরেশ মিত্র পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯২২-এর ভারতীয় চলচ্চিত্র
বিষয়শ্রেণী:ভারতীয় নির্বাক চলচ্চিত্র
বিষয়শ্রেণী:নির্বাক বাংলা চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:১৯২০-এর দশকের বাংলা ভাষার চলচ্চিত্র
নরেশ মিত্র

**নরেশ মিত্র** (১৮ মে ১৮৮৮ - ১৯৬৮) ছিলেন একজন বাঙালি অভিনেতা, পরিচালক এবং চিত্রনাট্যকার।

## কর্মজীবন
নরেশ মিত্র ১৮৮৮ খ্রিস্টাব্দের ১৮ মে ব্রিটিশ ভারতের ত্রিপুরার আগরতলায় জন্মগ্রহণ করেন। কলকাতা বিশ্ববিদ্যালয় থেকে আইন বিষয়ে পড়াশোনা করার পর ১৯২২ খ্রিস্টাব্দে মিনার্ভা থিয়েটারে তিনি তার অভিনয় জীবন শুরু করেন। ১৯৩৩ সালে মিত্র কলকাতার স্টার থিয়েটারে যোগ দেন এবং খলনায়কের ভূমিকায় বেশিরভাগ নাটকে অভিনয় করেন। তিনি তাজমহল কোম্পানি, ইস্ট ইন্ডিয়া ফিল্ম ও কালী ফিল্মের বেশ কয়েকটি ছবিতে কাজ এবং অভিনয় করেছেন। তিনি ১৯২৮ সালে ইস্টার্ন ফিল্ম সিন্ডিকেট প্রযোজিত নির্বাক বাংলা চলচ্চিত্র দেবদাস পরিচালনা করেছিলেন। শরৎচন্দ্র চট্টোপাধ্যায়ের দেবদাস উপন্যাস অবলম্বনে এটিই প্রথম চলচ্চিত্র অভিযোজন। তিনি উত্তম কুমার অভিনীত কয়েকটি চলচ্চিত্র যেমন *[[বউ ঠাকুরাণীর হাট]]*, অন্নপূর্ণার মন্দির পরিচালনা করেছিলেন। তিনি বাংলা লোক যাত্রার সঙ্গেও যুক্ত ছিলেন।

## চলচ্চিত্র পরিচালনা

* *[[আঁধারে আলো (১৯২২-এর চলচ্চিত্র)|আঁধারে আলো]]*
* *[[দেবদাস (১৯২৮-এর চলচ্চিত্র)|দেবদাস (১৯২৮)]]*
*  *[[গোরা (চলচ্চিত্র)|গোরা]]*
* *কঙ্কাল*
* *[[বউ ঠাকুরাণীর হাট]]*
* *[[অন্নপূর্ণার মন্দির]]*
* *কালিন্দী*

## তথ্যসূত্র

## বহিঃসংযোগ

* 

বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ভারতীয় মঞ্চ অভিনেতা
বিষয়শ্রেণী:পশ্চিমবঙ্গের চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ত্রিপুরী ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:১৯৬৮-এ মৃত্যু
বিষয়শ্রেণী:১৮৮৮-এ জন্ম
আবু বাকার আল সারাখসি

**মুহাম্মদ ইবনে আহমদ ইবনে আবী ​​সাহল আবু বকর আল সারাখসি** (আরবি: محمد بن احمد بن ابي سهل ابو بكر السرخسي ; ইংরেজি:*Muhammad b. Ahmad b. Abi Sahl Abu Bakr al-Sarakhsi*) একজন পার্সিয়ান ফকিহ বা হানাফি মাযহাবের ইসলামী পণ্ডিত ছিলেন। তিনি ঐতিহ্যগতভাবে *শামসুল অইম্মা* নামে পরিচিত ছিলেন। *শামসুল আইম্মা* (شمس الأئمة) এর অর্থ হচ্ছে "আইম্মাদের সূর্য"।

## পটভূমি তথ্য
আল-সরখসির জন্ম বৃহত্তর খোরাসানের একটি শহর সারখসে, যা বর্তমানে ইরান ও তুর্কমেনিস্তানের সীমান্তে অবস্থিত। বিভিন্ন উৎস অনুসারে তিনি ৪৮৩/১০৯০ বা ৪৯০/১০৯৬ সালে মারা গেছেন।

তিনি বিশিষ্ট হানাফি ফকীহ *আবদুল আজিজ আল-হালওয়ানি* (মৃত্যু: ৪৪৮/১০৫৬) এর অধীনে পড়াশোনা করেছিলেন। তিনি আল-বাজদাবির একজন শিক্ষকও ছিলেন।

## গুরুত্বপূর্ণ কাজ
আল সারাখসির সবচেয়ে গুরুত্বপূর্ণ কাজগুলি হল :

* *উসুল আল ফিকহ* - কায়রো, ১৩৭২/১৯৫৩
* *কিতাব আল-মাবসুত* - বৈরুত, ১৪০৬/১৯৮৬
* *শারহু আল-সিয়ার আল-কবির*

## উসুল আল ফিকহ
এটি ইসলামিক আইনশাস্ত্র, পদ্ধতিগত যুক্তি এবং ন্যায়বিচারিক পছন্দকে রায়ের অনুশীলনের সাথে সম্পর্কিত করে।

### শারহু আস-সিয়ারুল কাবির
এই গ্রন্থটি আল-শায়বানির কিতাব *আস-সিয়া্রুল কাবির* -এর একটি ভাষ্য।

## তথ্যসূত্র

বিষয়শ্রেণী:১০৯৬-এ মৃত্যু
বিষয়শ্রেণী:হানাফী ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:সুন্নি ইমাম
বিষয়শ্রেণী:১১শ শতাব্দীর ইসলামের মুসলিম পণ্ডিত
বিষয়শ্রেণী:১১শ শতাব্দীর আইনজ্ঞ
দেবদাস (১৯২৮-এর চলচ্চিত্র)

**দেবদাস** ১৯২৮ খ্রিস্টাব্দে মুক্তিপ্রাপ্ত বাংলা নির্বাক চলচ্চিত্র। শরৎচন্দ্র চট্টোপাধ্যায়ের *[[দেবদাস]] উপন্যাস* অবলম্বনে এবং নরেশ মিত্রের পরিচালনায় নির্মিত এই চলচ্চিত্রটি *[[দেবদাস|দেবদাস উপন্যাসের]]* প্রথম চলচ্চিত্র অভিযোজন। পরিচালক নরেশ মিত্র এই চলচ্চিত্রে অভিনয়ও করেছিল। এর চিত্রগ্রাহক ছিলেন নিতিন বোস। ব্রিটিশ ভারতের কলকাতায় এই ছবিটির শুটিং হয়েছিল।

## কলাকুশলী
* ফণী বর্মা - দেবদাস
* তারকবালা - পার্বতী (পারো)
* পারুলবালা - চন্দ্রমুখী

## তথ্যসূত্র

## বহিঃসংযোগ
* স্পাইস ওয়েবসাইটে প্রাপ্ত দেবদাস চলচ্চিত্রের তথ্য
* 

বিষয়শ্রেণী:দেবদাস চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় নির্বাক চলচ্চিত্র
বিষয়শ্রেণী:নির্বাক বাংলা চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:নরেশ মিত্র পরিচালিত চলচ্চিত্র
বিষয়শ্রেণী:১৯২০-এর দশকের ভারতীয় চলচ্চিত্র
কিয়েভ আন্তর্জাতিক স্বল্পদৈর্ঘ্য চলচ্চিত্র উৎসব

**কিয়েভ আন্তর্জাতিক স্বল্পদৈর্ঘ্য চলচ্চিত্র উৎসব (কেআইএসএফএফ)** একটি বার্ষিক উত্‍সব, যা কিয়েভ এ অনুষ্ঠিত হয়। বিশ্বজুড়ে স্বল্পদৈর্ঘ্য চলচ্চিত্রের সাথে শ্রোতাদের পরিচিত করার লক্ষ্যে এই উত্‍সব অনুষ্ঠিত হয়।

## ইতিহাস
কিয়েভ আন্তর্জাতিক স্বল্পদৈর্ঘ্য চলচ্চিত্র উৎসবের কাজটি ২০১১ সালে শুরু হয়েছিল এবং এটি ২০১২ সালের বসন্তে প্রথমবারের মতো অনুষ্ঠিত হয়েছিল। সেই থেকে এটি বার্ষিকভাবে অনুষ্ঠিত হয়ে আসছে। উৎসবটি একটি স্বতন্ত্র, অলাভজনক, বেসরকারী সংস্থা, যার মূল লক্ষ্য স্বল্পদৈর্ঘ্য চলচ্চিত্র প্রচার করা।

## জুরি
উৎসব প্রশাসনের দ্বারা উত্‍সব জুরি নির্বাচিত হয়। কিছু বিদেশী অতিথি এবং ইউক্রেনীয় চলচ্চিত্রের প্রতিনিধিরা এতে থাকেন। জুরি সদস্যরা সাধারণত আন্তর্জাতিক পুরষ্কারপ্রাপ্ত বিশিষ্ট পরিচালক, প্রযোজক এবং চলচ্চিত্র নির্মাতা হয়ে থাকেন।

## বহিঃসংযোগ
* প্রাতিষ্ঠানিক ওয়েবসাইট

## তথ্যসূত্র

বিষয়শ্রেণী:স্বল্পদৈর্ঘ্য চলচ্চিত্র উৎসব
বিষয়শ্রেণী:ইউক্রেনের চলচ্চিত্র উৎসব
বিষয়শ্রেণী:২০১২-এ প্রতিষ্ঠিত পুনরাবৃত্ত ঘটনা